રામપાર્કના હાર્દિક ભાવસિંહ જાદવ અને માનસરોવર પાર્કના મનિષ ઉર્ફે સાગર ઘનશ્યામ મહેતા નામના શખ્સો પોલીસ દ્વારા ડીટેઇન કરાયેલા વાહનનો આરટીઓમાં સેટીંગ કરી દંડની રકમ અડધી કરાવી આપતા હોવાની મળેલી માહિતીના આધારે એસઓજી ટીમ દ્વારા છાનભીન શરૂ કરવામાં આવી હતી તે દરમિયાન બંને શખ્સો આરટીઓ દ્વારા વસુલ કરાયેલા દંડની પહોચ જેવી પહોચ કમ્પ્યુટરની મદદથી તૈયાર કરતા હોવાની તેમજ વાહન મુકત કરવાનું ફોરવર્ડીંગ લેટર અને તેના પર આરટીઓ અધિકારીની બોગસ સહી કરી સિક્કો લગાવી આપતા હોવાની ચોકાવનારી વિગતો સામે આવતા બંને શખ્સોની ધરપકડ કરી તેની પાસેથી લેપટોપ, પ્રિન્ટર, ચાર મોબાઇલ અને આરટીઓ અધિકારીઓના સિક્કા કબ્જે કર્યા હતા.